नशे में स्कूल पहुंचा टीचर, वापस भेजा
हमीरपुर | स्कूलशिक्षा बोर्ड की सालाना परीक्षाओं के दौरान शनिवार सुबह भोरंज इलाके के एक परीक्षा केंद्र पर उस समय खलबली मच गई, जब स्टाफ के एक वरिष्ठ सदस्य को नशे की हालत में देखा। क्षेत्र के एसडीएम एसके पराशर भी मौके पर पहुंचे, तब तक टीचर को अवकाश देकर घर भेजा जा चुका था। मेडिकल हुए बगैर टीचर घर भेजा जा चुका था, इसीलिए उसका मेडिकल भी नहीं हो पाया और पुख्ता तौर पर यह भी पता नहीं चल पाया कि वाक्य ही वह नशे की हालत में था या बीमार थे। इस घटना की इलाके में खूब चर्चा हो रही है, क्यांेकि परीक्षाओं के दौरान यह स्थिति शाम के समय कई सेंटरों पर देखी जा सकती है। अब इसमें असलियत क्या थी, इसका पता तो मेडिकल नहीं होने की वजह से नहीं चल पाया। उधर जब इस बावत एसडीएम एसके पराशर से बात हुई, तो उन्होंने बताया कि वे खुद स्कूल गए थे, उन्हें भी किसी का फोन आया था। टीचर डगमगा रहा था, अब वह बीमार था या नहीं, इसका पता तो मेडिकल होने से लगना था और इसी के लिए उन्होंने स्थानीय पुलिस को इस सेंटर में भेज दिया था, मगर बाद में पता चला कि वह टीचर छुट्टी देकर चला गया है और बताया है कि उसे बुखार है। प्रिंसिपल ने भी यही कहा कि 11:00 बजे के आसपास जब वह ठीक से डयूटी नहीं दे पा रहा था, उसे छुट्टी देकर इसलिए भेज दिया गया, क्योंकि उसने खुद छुट्टी के लिए आवेदन किया था।
hin_Deva hin_Deva